
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1902 


20 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Μετονομασία του εργαστηρίου Ανάλυσης Υδάτων και 
Αεράτου Τμήματος Περιβάλλοντος του Πανεπιστη¬ 
μίου Αιγαίου. 1 

Μετονομασία τομέα και επανακαθορισμός του γνωστι¬ 
κού αντικειμένου των τομέων του Τμήματος Πολιτι¬ 
κών Μηχανικών της Πολυτεχνικής Σχολής του Αρι- 

στοτελείου Πανεπιστημίου Θεσσαλονίκης. 2 

Κήρυξη υποχρεωτικής της από 17.6.99 ΣΣΕ για τους 
εργαζόμενους στις Αποθήκες Ακατεργάστων Δερ¬ 
μάτων όλης της χώρας. 3 


Κήρυξη υποχρεωτικής της από 30 Απριλίου 1999 ΣΣΕ 
για τους όρους αμοιβής και εργασίας των μισθωτών 
των Ξένων Αεροπορικών Εταιρειών για το έτος 1999 4 


Μεταφορά Ταμειακής Διαχείρισης του Νομαρχιακού 
Γενικού Νοσ/μείου Θεσ/νίκης «ΑΓ. ΔΗΜΗΤΡ10Σ»... 5 
Τροποποίηση απόφασης που αφορά τη σύσταση του 
Ν ΠΔΔ Α' Δημοτικός Βρεφονηπιακός Παιδικός Σταθ¬ 
μός Φερών Ν. Έβρου... 6 

Σύσταση αναπτυξιακής Δημοτικής Επιχείρησης Αχέ¬ 
ροντα (Α.ΔΕ.Α.) Νομού Θεσπρωτίας. 7 

Σύσταση Ν.Π.Δ.Δ. στο Δήμο Καρπενησιού Ν. Ευρυτα¬ 
νίας με την επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑ¬ 
ΚΟΙ ΣΤΑΘΜΟΙ ΔΗΜΟΥ ΚΑΡΠΕΝΗΣΙΟΥ».. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις Φ. 12.1/Β3/1721/99 και 
Φ. 12.1/Β3/1266/98 αποφάσεις Υπουργού Εθνικής 
Παιδείας και Θρησκευμάτων. 9 


ΑΠΟΦΑΣΕΙΣ 

Αριθ. Β1/453 (1) 


Μετονομασία του εργαστηρίου Ανάλυσης Υδάτων και Αέ¬ 
ρα του Τμήματος Περιβάλλοντος του Πανεπιστημίου 
Αιγαίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17παρ. 5 του Ν. 1268/82 «Για 
τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως αντικαταστάθηκε με την παρ. 2 


του άρθρου 48 του Ν. 1404/83 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α' 173). 

2. Την γνώμη της Γ ενικής Συνέλευσης του Τμήματος Πε¬ 
ριβάλλοντος του Πανεπιστημίου Αιγαίου (συνεδρίαση 
8/30.6.1999). 

3. Την απόφαση αριθμ. ΣΤ5/16/26.2.98 του Υπουργού 
Εθνικής Παιδείας και Θρησκευμάτων, Μεταβίβαση δικαι¬ 
ώματος υπογραφής «Με εντολή Υπουργού» στο Γενικό 
Γραμματέα, στους Ειδικούς Γραμματείς και στους Προϊ¬ 
σταμένους Γενικών Διευθύνσεων, Διευθύνσεων και Τμη¬ 
μάτων της ΚΎ. του ΥΠΕΠΘ (Β' 284). 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Προϋπολογισμού του Πανεπιστημίου Αιγαίου (άρθρο 29Α 
του Ν. 1558/85) όπως προστέθηκε με το άρθρο 27 του 
Ν.2091/92 (Α' 154) και τροποποιήθηκε με το άρθρο 1 παρ. 
2ατου Ν.2469/97 (Α' 38), αποφασίζουμε: 

Το κατά τις διατάξεις του Π.Δ. 123/1995 (Α' 76) και της 
Υ.Α. Β1/331/96 (Β' 553) εργαστήριο Ανάλυσης Υδάτων και 
Αέρα του Τμήματος Περιβάλλοντος του Πανεπιστημίου 
Αιγαίου μετονομάζεται σε εργαστήριο «Ποιότητας Υδά- 
των και Αέρα». Το επιστημονικό αντικείμενο του εργαστη¬ 
ρίου συνίσταται στον προσδιορισμό της ποιότητας των 
υδάτων και του αέρα, μέσω αναλύσεων και συσκευών για 
την πειραματική επεξεργασία του νερού και του αέρα κα¬ 
θώς και σε θέματα διαχείρισης υδάτων και αέρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1999 
Με εντολή Υπουργού 

Ο Ειδικός Γραμ. Πανεπιστημιακής Εκπαίδευσης 
ΔΙΟΝΥΣΗΣ ΚΛΑΔΗΣ 
-♦- 

Αριθ. Β1/432 (2) 

Μετονομασία τομέα και επανακαθορισμός του γνωστικού 
αντικειμένου των τομέων του Τμήματος Πολιτικών Μη¬ 
χανικών της Πολυτεχνικής Σχολής του Αριστοτελείου 
Πανεπιστημίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη; 

1 .Τις διατάξεις των άρθρων 6 παρ.4(δ) του ν. 1268/82 (Α’ 
97) όπως τροποποιήθηκε με την παρ. 1 (ε) του άρθρου 48 
του Ν. 1404/83 (Α’ 73). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τη γνώμη της Γενικής Συνέλευσης του Τμήματος Πο¬ 
λιτικών Μηχανικών της Πολυτεχνικής Σχολής του Αριστο- 
τελείου Πανεπιστημίου Θεσσαλονίκης (συνεδρίαση 
11/25.5.1999). 

3. Την απόφαση αριθμ.ΣΤδ/16/26.2.98 του Υπουργού 
Εθνικής Παιδείας και Θρησκευμάτων Μεταβίβαση δικαι¬ 
ώματος υπογραφής «Με εντολή Υπουργού» στο Γενικό 
Γραμματέα, στους Ειδικούς Γραμματείς και στους Προϊ¬ 
σταμένους Γενικών Διευθύνσεων των Τμημάτων της Κ.Υ. 
του ΥΠΕΠΘ (Β' 284). 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Αριστοτελείου Πανεπιστημίου Θεσ¬ 
σαλονίκης (άρθρο 29Α του ν. 1558/85 όπως προστέθηκε 
με το άρθρο 27 του Ν. 2091 /92 - ΑΊ 54 και τροποποιήθη¬ 
κε με το άρθρο 1 παρ.2α του ν. 2469/97 Α’ 38) αποφασί¬ 
ζουμε: 

1. Ο κατά τις διατάξεις της Υ.Α Β1 /200/23.2.1983 (Β’ 77) 
Τομέας Συγκοινωνιών και Ορνανώσεως του Τμήματος 
Πολιτικών Μηχανικών του Αριστοτελείου Πανεπιστημίου 
θεσσαλονίκης, μετονομάζεται σε Τομέα «Μεταφορών, Συ¬ 
γκοινωνιακής Υποδομής, Διαχείρισης Εργων και Ανάπτυ- 
ξης». 

2, Το γνωστικό αντικείμενο των τομέων, του αυτού ως 
άνω τμήματος επανακαθορίζεται ως εξής: 

α. Τομέας Επιστήμης και Τεχνολογίας των Κατασκευ¬ 
ών: 

Στατική και δυναμική των κατασκευών, κατασκευές 
σκυροδέματος, μεταλλικές κατασκευές, οικοδομική, δο¬ 
μικά υλικά, δομική φυσική, ενεργειακός και αρχιτεκτονι¬ 
κός σχεδιασμός κτιρίων, σεισμική μηχανική και αντισει¬ 
σμική τεχνολογία, αριθμητικές μέθοδοι ονάλυσης των κα¬ 
τασκευών, μηχανική των κατασκευών και του συνεχούς 
μέσου, αντοχή υλικών και δομικών στοιχείων, πειραματι¬ 
κή μηχανική, σχεδιασμός και ανάλυση δομικών έργων, κα¬ 
τασκευές από φυσικούς και τεχνητούς λίθους (Τοιχοποι¬ 
ίες κ.λ.π.) σύμμεικτες κατασκευές, ξύλινες κατασκευές, 
πυροπροστασία των κατασκευών, νέες τεχνολογίες υλι¬ 
κών και κατασκευών, κατασκευές και φυσικό περιβάλλον, 
συντήρηση, επισκευή και ενίσχυση κατασκευών μνημεία, 
διατηρητέα κτίρια κ.λ.π.) βιομηχανοποιημένη δόμηση και 
προκατασκευές, βάσει δεδομένων και πληροφοριακά συ¬ 
στήματα οτις κατασκευές, ανάλυση κύκλου ζωής στις κτι- 
ριακές κατασκευές, ασφάλεια και υγιεινή στις κατασκευ¬ 
ές, τεχνολογία σκυροδέματος, αντισεισμική τεχνολογία 
και παθολογία κατασκευών από οπλισμένο σκυρόδεμα, 
γεφυροποιία, προεντεταμένο σκυρόδεμα, διαχείριση σει¬ 
σμικού κινδύνου, σύγχρονες τεχνολογίες αντισεισμικής 
προστασίας, ενεργητικά και παθητικά συστήματα, ελα¬ 
στοπλαστικός σχεδιασμός κατασκευών. 

β. Τομέας Υδραυλικής και Τεχνικής Περιβάλλοντος; 
Μηχανική των ρευστών, τεχνική υδρολογία, ροές υπό πίε¬ 
ση, ροές με ελεύθερη επιφάνεια, υπόγεια υδραυλική, πει¬ 
ραματική υδραυλική, διαχείριση, προστασία και αποκα¬ 
τάσταση υδατικών πόρων, λειτουργία και διαχείριση υδα¬ 
τικών οικοσυστημάτων, δίκτυα ύδρευσης και αποχέ¬ 
τευσης, αντιπλημμυρικά και αρδευτικά έργα, διευθετή¬ 
σεις ποταμών και χειμάρρων, εγκαταστάσεις επεξεργα¬ 
σίας νερού, εγκαταστάσεις επεξεργασίας αστικών και 
βιομηχανικών αποβλήτων υδροηλεκτρικά έργα, ακτομη- 
χανική, παράκτια ωκεανογραφία, λιμενικά έργα, θαλάσ¬ 
σια έργα (παράκτια και ανοικτής θάλασσας), έργα προ¬ 
στασίας και ανάπλασης ακτών, διαχείριση παράκτιων ζω¬ 


νών, ήπιες μορφές ενέργειας, διαχείριση στερεών απο¬ 
βλήτων, περιβαλλοντικός σχεδιασμός και εκτίμηση περι¬ 
βαλλοντικών επιπτώσεων, οικονομική περιβάλλοντος. 

γ. Τομέας Γεωτεχνικής Μηχανικής; Τεχνική γεωλογία, 
εργαστηριακές και επί τόπου δοκιμές εδαφομηχανικής, 
εδαφοδυναμικής και βραχομηχανικής, εφαρμοσμένη γε¬ 
ωφυσική, θεωρητική, πειραματική και εφαρμοσμένη εδα- 
φομηχανική -εδαφοδυναμική, τεχνική σεισμολογία, γεω¬ 
τεχνική σεισμική μηχανική, θεμελιώσεις κτιριακών και τε¬ 
χνικών έργων, αντιστηρίξεις, θεωρητική και εφαρμο¬ 
σμένη βραχομηχανική, φράγματα, σήραγγες, υπόγεια 
έργα, χωμάτινες κατασκευές και γεωτεχνικά έργα, κατο¬ 
λισθήσεις και έργα προστασίας των εδαφών, μέθοδοι 
βελτίωσης του εδάφους, τεχνολογία γεωσυνθετικών υλι¬ 
κών, εφαρμοσμένη υδρογεωλογία, περιβαλλοντική τεχνι¬ 
κή γεωλογία-φυσικοί κίνδυνοι, περιβαλλοντική γεωτεχνι¬ 
κή μηχανική, γεωδαισία, δορυφορική, γεωδαισία, τεχνική 
γεωδαισία, χαράξεις τεχνικών έργων, επίδραση του περι¬ 
βάλλοντος στις μετρήσεις, αυτοματοποιημένη σχεδίαση, 
γεωγραφικά συστήματα πληροφοριών, μέθοδοι και 
εφαρμογές φωτοερμηνείας- τηλεπισκόπησης και φωτο- 
γραμμετρίας - γεωπληροφοριακών συστημάτων. 

δ. Τομέας Μεταφορών, Συγκοινωνιακής Υποδομής, 
Διαχείρισης Έργων και Ανάπτυξης: 

Βραχυπρόθεσμος και μακροπρόθεσμος σχεδιασμός 
και μελέτη του συστήματος των μεταφορών και συγκοι¬ 
νωνιών με χερσαία, εναέρια και θαλάσσια μέσα, οικονο¬ 
μοτεχνική αξιολόγηση συγκοινωνιακών έργων, οργάνω¬ 
ση συγκοινωνιακών φορέων, μελέτη των επιπτώσεων της 
ύπαρξης και λειτουργίας συγκοινωνιακών έργων στο πε¬ 
ριβάλλον, κατασκευή, συντήρηση, αξιολόγηση οδών, αε¬ 
ροδρομίων και σιδηροδρομικών έργων, εργαστηριακοί 
και πειραματικοί έλεγχοι υλικών οδοποιίας και οδοστρω¬ 
μάτων, διαχείριση κατασκευής, λειτουργίας και συντήρη¬ 
σης των έργων συγκοινωνιακής υποδομής, ασφάλεια των 
συγκοινωνιακών μέσων και συστημάτων μεταφοράς, ορ- 
γάνωση-διοίκηση δομικών έργων και επιχειρήσεων, δια- 
χείριση-οικονομία, νομοθετικό πλαίσιο κατασκευής και 
λειτουργίας των έργων, δομικές μηχανές εφαρμογές επι¬ 
χειρησιακής έρευνας στη δομική βιομηχανία, αξιολόγηση 
επενδύσεων, εισαγωγή στη φιλοσοφία, φιλοσοφία της τε¬ 
χνολογίας, αποτίμηση τεχνολογίας, πολεοδομία -χωρο¬ 
ταξία και περιφερειακή βιώσιμη ανάπτυξη προγραμματι¬ 
σμός -σχεδιασμός της οργάνωσης και ανάπτυξης του 
αστικού και περιφερειακού χώρου. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 30 Σεπτεμβρίου 1999 
Με εντολή Υπουργού 

Ο Ειδικός Γραμ. Πανεπιστημιακής Εκπαίδευσης 
ΔΙΟΝΥΣΗΣ ΚΛΑΔΗΣ 
-♦- 

Αριθ. 11.716 (3) 

Κήρυξη υποχρεωτικής της από 17.6.99 ΣΣΕ για τους ερ¬ 
γαζόμενους στις Αποθήκες Ακατεργάστων Δερμάτων 
όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του 
Ν. 1876/90. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24531 


2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 15ης Σεπτεμβρίου 
1999. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 17.6.99 ΣΣΕ για 
τους εργαζόμενους στις Αποθήκες Ακατέργαστων Δερ¬ 
μάτων όλης της χώρας για όλους τους εργοδότες και ερ¬ 
γαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 23.6.99. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

- 4 -- 

Αριθμ. 11.713 (4) 

Κήρυξη υποχρεωτικής της από 30 Απριλίου 1999 ΣΣΕ για 
τους όρους αμοιβής και εργασίας των μισθωτών των 
ζένων Αεροπορικών Εταιρειών για το έτος 1999. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του 
Ν. 1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 15ης Σεπτεμβρίου 
1999. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 30.4.99 Σ.Σ.Ε. για 
τους όρους αμοιβής και εργασίας των μισθωτών των ξέ¬ 
νων Αεροπορικών Εταιρειών για το έτος 1999 για όλους 
τους εργοδότες και εργαζομένους του κλάδου που αφο¬ 
ρά αυτή. 

2) Η ισχύς της απόφασης αυτής αρχίζει από 23.6,99. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 


Αριθμ. Δ4α/7650 (5) 

Μεταφορά Ταμειακής Διαχείρισης του Νομαρχιακού Γε¬ 
νικού Νοσ/μείου Θεσ/νίκης «ΑΓ. ΔΗΜΗΤΡΙΟΣ». 

Ο ΥΠΟΥΡΓΟΣ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζης της Ελλάδος». 

β. Του Α.Ν. 1611/50 «Περί καταθέσεων ΝΠΔΔ και Ασφα¬ 
λιστικών Ταμείων όπως τροποποιήθηκε και συμπληρώθη¬ 
κε με τα Ν.Δ. 2999/54 και 3856/58». 
γ. Του Ν.1902/90 άρθρο 13. 

2. Η αριθ. 38/17.12.90 εγκύκλιος της Τράπεζας της Ελ¬ 
λάδος και το αριθ. 53/4.3.91 έγγραφό της. 

3. Τα αριθ. 5124/26.5.99 και 6547/29.6.99 έγγραφατου- 
Νομαρχιακού Γεν. Νοσ/μείου Θεσσαλονίκης «ΑΓ. ΔΗΜΗ- 
ΤΡΙΟΣ» με την αριθ. 10/18.5.99 απόφαση συνεδρίασης 
του Δ.Σ. του Νοσοκομείου, αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Νομαρχιακού Γενικού Νοσ/μείου Θεσσαλονίκης «ΑΓ. 
ΔΗΜΗΤΡΙΟΣ» απότηνΤράπεζα Μακεδονίας Θράκης Α.Ε. 
στην Ιονική Τράπεζα της Ελλάδος σύμφωνα με τις προϋ¬ 
ποθέσεις που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1999 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 
- 4 - 

Αριθμ. 5796 (6) 

Τροποποίηση απόφασης που αφορά τη σύσταση του 
ΝΠΔΔ Α' Δημοτικός Βρεφονηπιακός Παιδικός Σταθ¬ 
μός Φερών Ν. Έβρου. 

Ο Γ.Γ. ΠΕΡΙΦ. ΑΝΑΤ. ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη 

1) Την 2056/23-9-98 απόφασή μας,που αφορά τη σύ¬ 
σταση Νομικού Προσώπου με την επωνυμία «Α Δημοτι¬ 
κός Βρεφονηπιακός Παιδικός Σταθμός Δήμου Φερών». 

2) Την 164/99 απόφαση του Δ.Σ. Φερών,που αφορά την 
τροποποίηση της 74/98 απόφασης του Δ. Σ. Φερών,που 
αφορά τη σύσταση του Ν.Π. Α' Δημοτικός βρεφονηπιακός 
Παιδικός Σταθμός Φερών. 

3) Τις διατάξεις του άρθρου 29Α του Ν .1558/85 το 
οποίο προστέθηκε με το άρθρο 27 του Ν. 2081/92 καιαντι- 
καταστάθηκε από το άρθρο 1 παρ.2 Ν.2469/97 (ΦΕΚ 38 
Α') 

4) Το γεγονός ότι με την παρούσα απόφαση δεν προκα- 
λείται δαπάνη σε βάρος του προϋπ/σμού του Δήμου Φε¬ 
ρών, αποφασίζουμε: 

Τροποποιούμε την 2056/23-9-98 απόφασή μας,ως προς 
την παρ. 4, η οποία διαμορφώνεται ως εξής: 

4. Το Νομικό Πρόσωπο διοικείται από 5μελές Διοικητικό 
Συμβούλιο αποτελούμενο από: 

α) Τον εκάστοτε Δήμαρχο Φερών 

β) Δύο (2) Δημοτικούς Συμβούλους 

γ) Ένα (1) δημότη εκπρόσωπο των γονέων των φιλοξε- 

νουμένων παιδιών,που ορίζεται με τον αναπληρωτή του 
από το Δημοτικό Συμβούλιο. 

δ) Ένα (1) εκπρόσωπο των εργαζομένων του Ν.Π.,που 
υποδεικνύεται μαζί με τον αναπληρωτή του από ειδική συ¬ 
νέλευση στην οποία παίρνει μέρος το σύνολο των εργα¬ 
ζομένων στο Νομικό Πρόσωπο. 

Κατά τα λοιπά ισχύει η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 29 Σεπτεμβρίου 1999 

Με εντολή Γ.Γ. Περιφ/ρειας 
Η Δ/ντρια 
Ε. ΔΑΝΙΗΑΟΥΔΗ 
-Φ- 

Αρΐθ.4716 (7) 

Σύσταση αναπτυξιακής Δημοτικής Επιχείρησης Αχέρο¬ 
ντα (Α.ΔΕ.Α.) Νομού Θεσπρωτίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 - 284, 291 και 304 του 
Π. Δ/τος 410/95 (ΔΚΚ). 

2. Την απόφαση του Δημοτικού Συμβουλίου Αχέροντα 
αριθμ. 61/1999, περί συστάσεως Δημοτικής Επιχείρησης 
Αχέροντα (Α.ΔΈ.Α) ως και την προβλεπόμενη από τις 
ανωτέρω διατάξεις πλήρη οικονομοτεχνική μελέτη, απο¬ 
φασίζουμε: 

1. Συνίσταται στο Δήμο Αχέροντα του Νομού Θεσπρω¬ 
τίας Επιχείρηση με την επωνυμία Αναπτυξιακή Δημοτική 
Επιχείρηση Αχέροντα (Α.ΔΈ.Α.) ως ίδιο νομκό πρόσωπο 
ιδιωτικού δικαίου που διέπεται από τις διατάξεις των άρ¬ 
θρων 277, 278, 291 και 304 του Π. Δ/τος 410/95 (ΔΚΚ). 

2. Σκοπός της επιχείρησης είναι: 

α. Η δημιουργία κατάλληλης τουριστικής υποδομής 
(καταλύματα, χώροι εστίασης, διαμόρφωση χώρων αθλη¬ 
τικών δραστηριοτήτων κ.α.). 

β. Η λειτουργία αναψυκτηρίων, τουριστικών περιπτέ¬ 
ρων, κυλικείων και ανταλλακτηρίων συναλλάγματος. 

γ. Η υλοποίηση και διαχείριση Εθνικών, Κοινοτικών προ¬ 
γραμμάτων και πρωτοβουλιών. 

δ. Η εκμετάλλευση και λειτουργία χώρων στάθμευσης 
και λαϊκών αγορών. 

ε. Η δημιουργία και εκμετάλλευση εκθεσιακών χώρων, 
στ. Η εκμετάλλευση χώρων πολιτιστικών και κοινωνικής 
δραστηριότητας (θέατρο κλπ). 

ζ. Η διοργάνωση επιμορφωτικών, εκπαιδευτικών, καλλι¬ 
τεχνικών και ψυχαγωγικών δραστηριοτήτων. 

η. Η εκμετάλλευση και λειτουργία χώρων συντήρησης 
μηχανολογικού εξοπλισμού και τεχνικών κατασκευών. 

θ. Η οργάνωση και εκμετάλλευση κοινωνικών χώρων και 
δραστηριοτήτων. 

ι. Η εκτέλεση εργασιών, μεταφορών, μικροέργων, η διε¬ 
νέργεια προμηθειών τηρουμένων των σχετικών διατάξε- 
ώντου Κώδικα. 

ια. Η εκμετάλλευση και λειτουργία υπηρεσιών του νε¬ 
κροταφείου. 

ιβ. Η παροχή υπηρεσιών πρόνοιας και υγείας κυρίως σε 


άτομα τρίτης ηλικίας (δημοτική συγκοινωνία - μεταφορά 
μαθητών στα σχολεία - θαλάσσια μπάνια κυρίως σε άτο¬ 
μα της πρώτης και τρίτης ηλικίας, υλοποίηση προγραμ¬ 
μάτων ιατρικής βοήθειας στο σπίτι σε άτομα της τρίτης 
ηλικίας). 

ιγ. Μελέτη - διαχείριση - λειτουργία ύδρευσης, αποχέ¬ 
τευσης και βιολογικού καθαρισμού. 

ιδ. Κάθε άλλη δραστηριότητα που προωθεί την τοπική 
ανάπτυξη όπως ορίζεται από τη σχετική νομοθεσία και τις 
εκάστοτε αποφάσεις του Δημοτικού Συμβουλίου. 

ιε. Η εκμετάλλευση και ο εκσυγχρονισμός της λειτουρ¬ 
γίας του λατομείου μαρμάρων στο Σκάνθαρο. 

3. Η επιχείρηση θα διοικείται από πενταμελή Διοικητικό 
Συμβούλιο το οποίο αποτελείται από: 

α) Δύο αιρετούς - μέλη του Δημοτικού Συμβουλίου, 
β) Ένα εκπρόσωπο κοινωνικού φορέα και 
γ) Δύο εκπροσώπους ή δημότες φορέων της περιοχής 
που έχουν σχέση με το αντικείμενο της επιχείρησης. Στα 
μέλη του Διοικητικού Συμβουλίου προστίθεται και εκπρό¬ 
σωπος των εργαζομένων (χωρίς αλλαγή συστατικής πρά¬ 
ξης) όταν η επιχείρηση απασχολεί περισσότερους από 20 
(είκοσι) εργαζομένους ως μόνιμο προσωπικό. Ο ορισμός 
των μελών θα γίνει σύμφωνα με τις διατάξεις του άρθρου 
278 Π.Δ/τος 410/95. 

4. Η διάρκεια της επιχείρησης είναι πενήντα χρόνια από 
τη δημοσίευση της κατά νόμο απόφασης στην εφημερίδα 
της Κυβερνήσεως. 

5. Έδρα της Επιχείρησης είναι το Γαρδίκι Θεσπρωτίας. 

6. Τα περιουσιακά στοιχεία που διαθέτει ο Δήμος στην 
Επιχείρηση, όπως αποτιμήθηκαν σύμφωνα με τις διατά¬ 
ξεις του άρθρου 9του Ν.2190/1920 είναι: 

Α. Ένα αγρ '^εμάχιο έκτασης 39,125 στρεμμάτων που 
του παραχωρήθηκε με την αριθ. 2594/1.4.74 απόφαση 
του Νομάρχη Θεσπρωτίας με αριθμό τεμαχίου 21 διανο¬ 
μής 1980. Το ανωτέρω τεμάχιο βρίσκεται συνέχεια του 
παλαιού οικισμού Γλυκής και εφάπτεται του ποταμού 
Αχέροντα με μήκος 350 μέτρα περίπου. 

Σύμφωνα με την εκτίμηση της Επιτροπής η συνολική 
σημερινή του αξία ανέρχεται στο ποσό των 117.375.000 
δρχ. (39, 125στρεμ.Χ3.000τοτ.μ.). 

Β. Ένα σχολικό κτίριο (παλαιό δημοτικό σχολείο) το 
οποίο βρίσκεται στον οικισμό Γαρδικίου, στη θέση "Σκόζα" 
έκτασης 500 τ.μ. κτισμένο με πέτρα και στέγη. Το ακίνητο 
αυτό έχει παραχωρηθεί στο Δήμο και συγκεκριμένα στο 
Δ.Δ, Γαρδικίου σύμφωνα με τη νέα ρύθμιση περί παρα¬ 
χώρησης της σχολικής περιουσίας στους Ο.Τ.Α. 

Σύμφωνα με την εκτίμηση της Επιτροπής η σημερινή 
συνολική αξία του κτιρίου ανέρχεται στο ποσό των 
50.000.000 δρχ. (100.000 δρχ. το τ.μ. 500 τ.μ.). 

Γ. Ένα λεωφορείο 30 θέσεων με αριθμό κυκλοφορίας 
ΚΗΥ 9904, το οποίο προσφάτως παραχωρήθηκε από το 
ΥΠ. ΕΣ. Δ.Δ.Α. στα πλαίσια υποστήριξης του προγράμμα¬ 
τος I. Καποδίστριας. 

Σύμφωνα με την εκτίμηση της Επιτροπής η σημερινή 
αξία του λεωφορείου αυτού ανέρχεται στο ποσό των 
30.000.000 δρχ. 

Συμπερασματικά η συνολική αξία των ειδών που συνει¬ 
σφέρει ο Δήμος στη Δημοτική Επιχείρηση όπως εκτιμή- 
θηκαν από την Επιτροπή είναι: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24533 


Αγροτεμάχιο: 117.375.000 

Κτίριο: 50.000.000 

Λεωφορείο: 30.000.000 

ΣΥΝΟΛΟ: 197.375.000 Δρχ. 

7. Ο Δήμος Αχέροντα διαθέτει στην Επιχείρηση χρημα¬ 
τικό ποσό δέκα εκατομμυρίων δρχ. (10.000.000) ως αρχι¬ 
κό κεφάλαιο. 

8. Πόροι της επιχείρησης είναι τα έσοδα από την εκμε¬ 
τάλλευση των χώρων σταθμεύσεως, έσοδα από τη λει¬ 
τουργία αναψυκτηρίων, έσοδα από τη λειτουργία εκθε¬ 
σιακού χώρου και εμποροπανήγυρης, έσοδα από την 
διοργάνωση καλλιτεχνικών και ψυχαγωγικών δραστηριο¬ 
τήτων, έσοδα από την οργάνωση και εκτέλεση επιμορ¬ 
φωτικών εκπαιδευτικών προγραμμάτων, έσοδα από την 
εκπόνηση αναπτυξιακών μελετών, έσοδα από την αξιο¬ 
ποίηση της τεχνικής βοήθειας των διαφόρων προγραμ¬ 
μάτων, έσοδα από τη λειτουργία του λατομείου, οι πρό¬ 
σοδοι από την περιουσία της, δάνεια αν χρειαστούν, κλη¬ 
ρονομιές, δωρεές και λοιπές επιχορηγήσεις. 

9. Η επιχείρηση διαλύεται: 

α) Με απόφαση του Δημοτικού Συμβουλίου, με την από¬ 
λυτη πλειοψηφία των μελών του. 

β) Όταν λήξει χωρίς να παραταθεί η διάρκεια της επι¬ 
χείρησης και 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο Αχέροντα (άρθρο 
284 Π.Δ. 410/95)/ 

10. Η απόφαση αυτή επιβαρύνει τον προϋπολογισμό 
του Δήμου με το ποσό των δέκα εκατομμυρίων δραχμών 
( 10 . 000 . 000 ). 

11. Η συγκρότηση, λειτουργία και οι αρμοδιότητες των 
οργάνων διοίκησης, η οργάνωση, η λειτουργία και η επο- 
πτεία της επιχείρησης, διέπονται από τις σχετικές με τις 
δημοτικές επιχειρήσεις διατάξεις του Π.Δ. 410/95 (ΔΚΚ). 

12. Από τις διατάξεις της απόφασης αυτής προκαλείται 
δαπάνη ύψους 10.000.000 δρχ. για την οποία έχει εγγρά¬ 
φει πίστωση στον οικείο Κ.Α. του προϋπολογισμού του 
Δήμου, οικονομικού έτους 1999. 

Η παρούσα να δημοσιευθεί στην εφημερίδα της Κυβερ- 
νήσεως. 

Ηγουμενίτσα, 23 Σεπτεμβρίου 1999 

Με εντολή Γ.Γ. Περιφέρειας 
Η Προϊσταμένη Δ/νσης Τοπ. Αυτ/σης & Διοίκησης 
κ.α.α. 

ΑΛΕΞΑΝΔΡΑ ΚΟΣΙΩΡΗ 

- -4 - 

Αριθ, 3287 (8) 

Σύσταση Ν.Π.Δ.Δ. στο Δήμο Καρπενησιού Ν. Ευρυτανίας 
με την επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ 
ΣΤΑΘΜΟΙ ΔΗΜΟΥ ΚΑΡΠΕΝΗΣΙΟΥ». 

Ο ΓΕΝ. ΓΡΑΜ. ΠΕΡ/ΡΕΙΑΣ ΣΤΕΡ. ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 41 και 42 του Ν.2218/94 


2. Τις διατάξεις των άρθρων 2 παρ. 12, 13, 14 του 
Ν.2307/95 

3. Τις διατάξεις των άρθρων 26 και 203 του Π.Δ. 410/95. 

4. Τις διατάξεις των Ν.2503/97 και 2539/97. 

5. Την αριθμ. 1234/21.7.95 απόφαση του Περιφερεια¬ 
κού Δ/ντή Ευρυτανίας περί συστάσεως Α' παιδικού και 
βρεφονηπιακού Σταθμού Δήμου Καρπενησιού Ν. Ευρυ¬ 
τανίας η οποία δημοσιεύθηκε στο αριθμ. 688/4.8.1995 
ΦΕΚτεύχ. Β'. 

6. Την αριθμ. 1235/21.7.95 απόφαση του Περιφερεια¬ 
κού Διευθυντή Ευρυτανίας περί συστάσεως Β' Παιδικού 
Σταθμού Δήμου Καρπενησιού Ν. Ευρυτανίας, η οποία δη¬ 
μοσιεύθηκε στο αριθμ. 696/9.8.1995 ΦΕΚ τεύχ. Β'. 

7. Την αριθμ. 172/1999 απόφαση του Δημοτικού Συμ¬ 
βουλίου του Δήμου Καρπενησιού περί συστάσεως Ενιαί¬ 
ου Δημοτικού Νομικού Προσώπου Δημοσίου Δικαίου στο 
Δήμο Καρπενησιού με την επωνυμία «Παιδικοί και Βρεφο¬ 
νηπιακοί Σταθμοί Δήμου Καρπενησιού» στο οποίο θα συ- 
μπεριληφθούν ο Α' Παιδικός και Βρεφονηπιακός Σταθμός 
και ο Β' Παιδικός Σταθμός του Δήμου Καρπενησιού, απο¬ 
φασίζουμε: 

1. Συνιστούμε στο Δήμο Καπερνησίου Νομού Ευρυτα¬ 
νίας Ενιαίο Δημοτικό Νομικό Πρόσωπο Δημοσίου Δικαίου 
με την επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘ¬ 
ΜΟΙ ΔΗΜΟΥ ΚΑΡΠΕΝΗΣΙΟΥ» στο οποίο θα συμπεριλη- 
φθούν ο Α' Παιδικός και Βρεφονηπιακός Σταθμός Καρπε¬ 
νησιού και ο Β' Παιδικός Σταθμός Καρπενησιού για την 
αντιμετώπιση με ενιαίο τρόπο των θεμάτων διοίκησης και 
λειτουργίας των δύο (2) Παιδικών Σταθμών και την καλί- 
τερη λειτουργία τους. 

2. Σκοπός του παραπάνω Νομικού Προσώπου είναι η 
ημερήσια διατροφή, διαπαιδαγώγηση και ψυχαγο^γία 
βρεφών και νηπίων, τα οποία δεν μπορούν να έχουν στο 
οικογενειακό τους περιβάλλοντην απαραίτητη φροντίδα, 
λόγω απασχόλησης των γονέων τους ή λόγω άλλων κοι¬ 
νωνικών αιτιών. 

3. Περιουσία του Δημοτικού Νομικού Προσώπου είναι 
το σύνολο της περιουσίας των δύο επί μέρους Παιδικών 
Σταθμών. 

4. Πόροι του Δημοτικού Νομικού Προσώπου είναι: 

α) Η υποχρεωτική κατ’ έτος, επιχορήγηση από την Πε¬ 
ριφέρεια Στερεάς Ελλάδας, μέσω του Προϋπολογισμού 
της Νομαρχιακής Αυτοδιοίκησης Ευρυτανίας, που καλύ¬ 
πτει τα λειτουργικά έξοδα, δηλαδή την αντιμετώπιση των 
αναγκών λειτουργίας, συντήρηση των εγκαταστάσεων, 
αγορά εξοπλισμού, και τη μισθοδοσία προσωπικού. 

β) Τα τροφεία των βρεφών και νηπίων. 

γ) Κάθε άλλη παροχή ή επιχορήγηση του Κράτους, είτε 
απ’ ευθείας σ’ αυτό, είτε μέσω του Δήμου Καρπενησιού. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Πρόσοδοι από την ίδια περιουσία. 

5. Το Δημοτικό Νομικό Πρόσωπο διοικείται από επτα- 
μελές Διοικητικό Συμβούλιο, το οποίο ορίζεται από γο Δη¬ 
μοτικό Συμβούλιο μαζί με τους αναπληρωτές του και απο- 
τελείται από τον Πρόεδρο, Αντιπρόεδρο και τα μέλη ήτοι: 

α) Από το Δήμαρχο ή τον οριζόμενο απ’ αυτόν Λντιδή- 
μαρχο ή άλλο δημοτικό σύμβουλο, ως Πρόεδρο. 

β) Τρεις (3) δημοτικούς συμβούλους. 





24534 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Ένα (1) υπάλληλο του Υπουργείου Υγείας Πρόνοιας 
της Ν.Α. Ευρυτανίας. 

δ) Ένα (1) εκπρόσωπο των γονέων και κηδεμόνων των 
νηπίων. 

ε) Ένα (1) εκπρόσωπο των εργαζομένων. 

Η θητεία των μελών του Δ.Σ. ακολουθεί τη Δημοτική πε¬ 
ρίοδο και λήγει πάντοτε με την εγκατάσταση του Δ.Σ. 

6. Λειτουργία του Δημοτικού Συμβουλίου διέπεται από 
τον πρότυπο Κανονισμό λειτουργίας Δημοτικών Νομικών 
Προσώπων Παιδικών και Βρεφονηπιακών Σταθμών που 
συντάχθηκε βάσει του άρθρου 42 του Ν.2218/94 (ΦΕΚ 
90/94 Τ.Α.). 

7. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει από τον Αντιπρόεδρο. 

8. Από τις διατάξεις αυτής της απόφασης προακλείται 
δαπάνη σε βάρος του προϋπολογισμού του Δημοτικού 


Νομικού Προσώπου το ύψος της οποίας δεν μπορεί να 
προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 13 Σεπτεμβρίου 1999 

Ο Γεν. Γραμ. Περιφέρειας 
ΒΑΣΙΛΕΙΟΣ ΕΞΑΡΧΟΣ 
-^- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(9) 

Στις Φ.12.1/Β3/1721/99 και Φ. 12.1/Β3/1266/98 αποφά¬ 
σεις Υπουργού Εθνικής Παιδείας και Θρησκευμάτων γί¬ 
νονται οι εξής διορθώσεις: 






(_'Αοο γο Υ/Τ·£·7ϊ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ 6Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐίρ: ννιννν.βΙ.ρΓ 
β-ηηαΠ: ην35 @ βΐ.ςμ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227- Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061 ) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ, Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ " 8 σελίδες 200 δρχ, 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ σε \(δες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' {Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλου) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Προκηρύξεων Α.ΣΈ.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 » 

70.000 » 3.500 » 

30.000 > 1.500 » 

15.000 » 750 » 

5.000 » 250 " 

10.000 ■> 500 ~ 

3.000 >« 150 » 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >» 12.500 >· 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζειτην 1η ίανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 












